CELEX: 32021D2196
Language: sl
Date: 2021-12-13 00:00:00
Title: Sklep Sveta (SZVP) 2021/2196 z dne 13. decembra 2021 o spremembi Sklepa 2014/145/SZVPo omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

13.12.2021   
               
               
                  SL
               
               
                  Uradni list Evropske unije
               
               
                  LI 445/14
               
            
         SKLEP SVETA (SZVP) 2021/2196
         z dne 13. decembra 2021
         o spremembi Sklepa 2014/145/SZVPo omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
         SVET EVROPSKE UNIJE:
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 17. marca 2014 sprejel Sklep 2014/145/SZVP (1).
                  
               
                     (2)
                  
                  
                     Glede na vpletenost skupine Wagner Group, zasebnega vojaškega subjekta brez pravne osebnosti, ki ima bazo v Rusiji, v dejavnosti, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, predvsem v Donbasu, Svet meni, da bi bilo treba na seznam oseb, subjektov in organov, za katere veljajo omejevalni ukrepi, iz Priloge k Sklepu 2014/145/SZVP dodati tri osebe.
                  
               
                     (3)
                  
                  
                     Prilogo k Sklepu 2014/145/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Osebe, navedene v Prilogi k temu sklepu, se dodajo na seznam iz Priloge k Sklepu 2014/145/SZVP.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 13. decembra 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Sklep Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 78, 17.3.2014, str. 16).
      
      
         
            PRILOGA
            Naslednje osebe se dodajo na seznam oseb, subjektov in organov iz Priloge k Sklepu 2014/145/SZVP:
            
               
                            
                        
                        
                           Ime
                        
                        
                           Podatki o istovetnosti
                        
                        
                           Razlogi
                        
                        
                           Datum uvrstitve na seznam
                        
                     
                           „201.
                        
                        
                           Dmitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)
                        
                        
                           Položaj(i): Ustanovitelj in poveljnik skupine Wagner Group; izvršni direktor podjetja Concord Management and Consulting
                           Čin: podpolkovnik (ruska vojska)
                           Vzdevek: Vagner/Wagner
                           Datum rojstva: 1.6.1970 ali 11.6.1970
                           Identifikacijska številka skupine Wagner Group: M-0209
                           Kraj rojstva: Asbest, okrožje Sverdlovsk Oblast, nekdanja ZSSR (zdaj Ruska federacija)
                           Državljanstvo: rusko
                           Naslov: Pskov, Ruska federacija
                           Spol: moški
                        
                        
                           Dimitriy Utkin, nekdanji častnik ruske vojaške obveščevalne službe (GRU), je ustanovitelj skupine Wagner Group in odgovoren za usklajevanje in načrtovanje operacij za napotitev plačancev skupine Wagner Group v Ukrajino.
                           Na poveljniškem položaju v skupini Wagner Group je bil osebno prisoten na bojiščih v Ukrajini, kjer je usklajeval in načrtoval dejavnosti članov skupine Wagner Group.
                           Zaradi svojega poveljniškega položaja je torej odgovoren za dejavnosti, ki spodkopavajo in ogrožajo ozemeljsko nedotakljivost, suverenost in neodvisnost Ukrajine, ter jih tudi dejavno izvaja.
                        
                        
                           13.12.2021
                        
                     
                           202.
                        
                        
                           Denis Yurievich KHARITONOV
                           (Денис Юрьевич ХАРИТОНОВ)
                        
                        
                           Položaj(i): Namestnik regionalnega vodje astrahanskega oddelka Zveze donbaških prostovoljcev; član dume v okrožja Astrahan Oblast; plačanec skupine Wagner Group
                           Datum rojstva: 16.3.1980
                           Kraj rojstva: Okrožje Astrahan Oblast, Ruska ZSSR
                           Državljanstvo: rusko
                           Potni list: 76 2759110
                           Izdal MVD 30001
                           Datum prenehanja veljavnosti: 10.3.2030
                           Naslov: Vas Iljinka, okrožje Astrahan Oblast, Ruska federacija
                           Spol: moški
                        
                        
                           Denis Kharitonov je namestnik regionalnega vodje astrahanskega oddelka Zveze donbaških prostovoljcev, član dume okrožja Astrahan Oblast in plačanec skupine Wagner Group.
                           V Donbasu se je boril v separatističnem bataljonu Steppe, kjer je poveljeval vodu prenosnih protiletalskih raketnih sistemov. Priznal je, da je v Donbasu osebno sestrelil ukrajinski helikopter in letali Su-25.
                           Prejel je odlikovanje Ruske federacije za zasluge za domovino. Prejel je tudi interna priznanja skupine Wagner Group ter priznanja od vodje Zveze donbaških prostovoljcev in nekdanjega predsednika vlade tako-imenovane Ljudske republike Doneck Aleksandra Borodaja (zanj veljajo omejevalni ukrepi na podlagi Sklepa Sveta 2014/145/SZVP). S tem je dejavno podpiral ukrepe in izvajal politike, ki spodkopavajo in ogrožajo ozemeljsko nedotakljivost, suverenost in neodvisnost Ukrajine.
                        
                        
                           13.12.2021
                        
                     
                           203.
                        
                        
                           Sergey Vladimirovich SHCHERBAKOV
                           (Сергей Владимирович ЩЕРБАКОВ)
                        
                        
                           Položaj(i): Samostojni sodelavec ruske službe GRU in plačanec skupine Wagner Group.
                           Datum rojstva: 21.7.1981
                           Državljanstvo: rusko
                           Naslov: morda: Astrahan, okrožje Kirovski, Raskolnikova 11, stanovanje 5, Ruska federacija
                           Spol: moški
                        
                        
                           Sergey Shcherbakov je samostojni sodelavec ruske službe GRU in plačanec skupine Wagner Group.
                           V Donbasu se je boril za proruske separatistične sile kot član vojaške enote prenosnih protiletalskih sistemov v proruskem separatističnem bataljonu Steppe, ki je v Donbasu sestrelil ukrajinski helikopter in letali Su-25. S tem je dejavno podpiral ukrepe in izvajal politike, ki spodkopavajo in ogrožajo ozemeljsko nedotakljivost, suverenost in neodvisnost Ukrajine.
                        
                        
                           13.12.2021“